
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση σχεδίου πόλεως Καλυβιών στο Ο.Τ. 72 ως προς τη 

χρήση του ..·. 1 

Καθορισμός ορίων, όρων και περιορισμών δόμησης του οικισμού 
Αντιμάχειας Κοινότητας Αντιμάχειας Κω και κατηγορία αυτού 2 
Καθορισμός ορίων οικισμού Καρπάθιον (Λήμνου), κατηγοριοποίησή 
του και καθορισμός όρων αρτιότητας και δόμησης . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 


Αριθ. 2231 


( 1 ) 


Τροποποίηση σχεδίου πόλεως Καλυβιών στο Ο.Τ. 72 ως προς τη 
χρήση του. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
' Εχοντας υπόψη: 

1. Τις διατάξεις του 3200/55 «περί διοικητικής αποκεντρώ- 


σεως». 

2. Τις διατάξεις του από 20.6.55 Β. Δ/τος «περί εξαιρέσεως από της 
κατά την παρ. 1 του Ν. 3200/55 αρμοδιότητας του ΥΠ.Δ.Ε.» 

3. Τις διατάξεις του 863/70 Β. Δ/τος «περί διαρθρώσεως του ΥΠ. 
Συγ/νιών και Δημ. Έργων, όπως τούτο τροποποιήθηκε δια του 
572/67 Β. Δ/τος.». 

4. Τις διατάξεις του 532/70 Ν.Δ. «περί διοικητικής αποκεντρώ- 
σεως». 

5. Τις διατάξεις του 712/70 Β.Δ. όπως τροποποιήθηκε και συμπλη¬ 
ρώθηκε με τα 677/71 και 198/72 Β. Δ/τα. 


6. Τη Λ. 7/16/11/7.10.70 κοινή απόφαση των Υπουργών «περί 
οργανώσεως των περιφερειακών Υπηρεσιών του ΥΠ.Δ.Ε.» 

7. Τη Λ9/1-8/9.8.71 κοινή εγκύκλιο των, Πρωθυπουργού, Αντι¬ 
προέδρου και Υπουργού των Εσωτερικών «περί οργανώσεως των Νο¬ 
μαρχιών.» 

8. Την αριθ. 24712/1248/21.6.1982 κοινή απόφαση Υπουργών 
Προεδρίας Κυβερνήσεως και Χ.Ο.Π.. 

9. Το Π.Δ. 183/86 «περί έγκρισης τροπ/σεων και καθορισμού όρων 
και περιορισμών δόμησης από τους Νομάρχες». 

10. Την 41/87 απόφαση Κοινότητας Καλυβιών με την οποία ζητάει 
την τροποποίηση στο Ο.Τ. 72 σχ. πόλεως, προς τη χρήση του καθορίζο¬ 
ντας τη θέση της Εκκλησίας και ορίζοντας τη θέση για ανέγερση Κοιν. 
Καταστήματος. 

11. Επειδή ο χώρος του Ο.Τ. 72 έχει χαρακτηρισθεί από την 
έγκριση του σχ. πόλεως σαν χώρος για πλατεία, εκκλησία και Κοινο¬ 
τικό Κατάστημα, χωρίς να ορίζονται οι θέσεις των ανωτέρω όπως φαί¬ 
νεται στο συν/νο φωτ/φο του σχ. πόλεως. 

12. Τη σύμφωνη γνωμοδότηση του Συμβουλίου ΧΟΠ, όπως αυτή 
διατυπώθηκε στο 11/87 (θέμα 14ο) πρακτικό αυτού, αποφασί¬ 
ζουμε: 

Εγκρίνουμε την τροποποίηση στο Ο.Τ. 72 σχ. πόλεως Καλυβιών 
ορίζοντας τις ειδικές χρήσεις Κοινοτικού Καταστήματος και εκκλησίας 
στο χώρο του πρασίνου, όπως φαίνεται στο συνημμένο διάγραμμα του 
Μηχ/κού Κώστα Κατσακιώρη. Καθορίζουμε δε τις θέσεις των αντί¬ 
στοιχων κτιρίων. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

I. Π. Μεσολογγίου, 29 Ιουνίου 1987 
Ο Νομάρχης 

ΓΕΩΡΓΙΟΣ ΠΑΠΑΪΩΑΝΝΟΥ 

Αρίθ. ΧΟΠ/ΕΠΑ 260 (2) 

Καθορισμός ορίων, όρων και περιορισμών δόμησης του οικισμού Αντι- 
μάχειας Κοινότητας Αντιμάχειας Κω και κατηγορία αυτού. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
' Εχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/3.5.1985) 
«περί τρόπου καθορισμού ορίων οικισμού της'Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών Μηχανικών στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους αναφερομένους μελετητές κατά τις υποδείξεις 
των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής της ΕΣΥΕ. 

5. Την υπ’ αριθ. 27/17.6.87 γνωμοδότηση του Συμβουλίου ΧΟΠ 
του Νομού. 

6. Την υπ’ αριθ. 62/1986 απόφαση του Κοινοτικού Συμβουλίου 
Αντιμάχειας, αποφασίζουμε: 

1. Κατατάσσουμε τον οικισμό στην κατηγορία δυναμικός, ενδια¬ 
φέρων, συνεκτικός, μεγάλος, όχι παραλιακός τουριστικός, όχι περιαστι- 
κός. 

2. Καθορίζουμε τα όρια οικισμού Αντιμάχειας, όπως αυτά φαίνονται 
στο συνοδευτικό της παρούσης κτηματολογικό σχεδιάγραμμα που απο¬ 
τελούν αναπόσπαστο μέρος της απόφασης αυτής και συντάχθηκε βάσει 
στοιχείων χαρτών και επιτόπου ελέγχου. 

I. Καθορίζουμε τους ακόλουθους Γενικούς και Ειδικούς όρους και πε¬ 
ριορισμούς δόμησης. 

Α. Γενικοί όροι δόμησης: 

1. Εντός των ορίων των οικισμών ισχύουν οι γενικοί όροι δόμησης 


που προβλέπονται από το Π.Δ. 181Δ/3.5.85. 

2. Εντός του συνεκτικού τμήματος καθορίζεται αρτιότητα 300 μ 2 . 

Εντός της περιοχής μέσα στα όρια και πέραν του συνεκτικού τμή¬ 
ματος ορίζεται αρτιότητα 1.500 μ 2 . 

3. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985, ημέρα δημο¬ 
σίευσης του από 24.4.1985 Π. Δ/τος. 

Β. Ειδικοί όροι δόμησης: 

Επικάλυψη δώμα από πλάκα μπετόν σε χρώμα γκρίζο. 

Κύρια και λοιπές όψεις από σοβά σε χρώμα λευκό. 

Εξώστες ανοιχτοί ακάλυπτοι στον όροφο. 

Στηθαίο δώματος από μπετόν. 

Ανοίγματα με οριζόντια πρέκια. 

Εξωτερικά κουφώματα ξύλινα ταμπλαδωτά ή περσιδωτά. 

Οι λοιπές ενδείξεις του συνημμένου δελτίου αρχιτεκτονικής αναγνώ¬ 
ρισης είναι δυνητικές για τον ιδιοκτήτη ή μελετητή. 

II. α) Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολ/μίας και ΠΕ της Νομαρχίας ώστε να εξα¬ 
σφαλίζεται η συνέχεια τών υπαρχόντων κοινόχρηστων χώρων και η δη¬ 
μιουργία νέων κοινόχρηστων χώρων σύμφωνα με τα οριζόμενα στις 
διατάξεις της παρ. 1 του άρθρου 6 του από 24.4.1985 Δ/τος. 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 21.4.1985 
(ΦΕΚ 181Δ/3.5.1985). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευτεί στην Εφημερίδα της Κυβερνήσεως. 

Ρόδος, 25 Ιουνίου 1987 
Ο Νομάρχης 
I. ΜΑΧΑΙΡΙΔΗΣ 

Αριθ. Π. 3958 (3) 

Καθορισμός ορίων οικισμού Καρπάθιον (Λήμνου), κατηγοριοποίησή 
του και καθορισμός όρων αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 
' Εχοντας υπόψη: 

1. Τις διατάξεις του Π.Δ. 24.4/3.5.1985 Δ' «τρόπος καθορισμού 
ορίων των οικισμών της χώρας μέχρι 2.000 κατοίκους, κατηγορίες 
αυτών και καθορισμός όρων και περιορισμών δόμησής τους» όπως τρο¬ 
ποποιήθηκε με το Π.Δ. 14.2/23.2.87 ΦΕΚ 133 Δ'. 

2. Τις προτάσεις των μελετητών, ιδιωτών Μηχ/κών που τους είχε 
ανατεθεί η σχετική μελέτη, στα πλαίσια του σχεδιασμού των ανοιχτών 
πόλεων - χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού, που συ¬ 
μπληρώθηκε από τους μελετητές που αναφέρουμε παραπάνω, σύμφωνα 
με τις υποδείξεις των προδιαγραφών του Υ.Χ.Ο.Π. για τη μελέτη. 

4. Την με αριθ. 64/2.6.1987 γνωμοδότηση του Συμβουλίου ΧΟΠ 
της Νομαρχίας μας, αποφασίζουμε: 

1. Την κατάταξη του οικισμού Καρπάσιον της Λήμνου στις κατηγο¬ 
ρίες Ενδιαφέρων, Στάσιμος Συνεκτικός, μεσαίος. 

2. Καθορίζουμε το όριο του οικισμού Καρπάσιον Λήμνου όπως αυτό 
φαίνεται στην αεροφωτογραφία του οικισμού 1:5.000 που επισυνά¬ 
πτουμε και ορίζεται από τα σημεία 1, 2, 3 ... 11, 12, 1. 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. 24.4/3.5.1985 όπως τροποποιήθηκε 


με το Π.Δ. 14.2/23.2.87 και είναι άρτια τα γήπεδα που βρίσκονται 
μέσα στα όρια του οικισμού και έχουν ελάχιστο εμβαδό 500 (πεντα¬ 
κόσια) τ.μ. 

β. Κατά παρέκκλιση εντός των ορίων των οικισμών θεωρούνται 
άρτια τα οικόπεδα με όποιο εμβαδόν είχαν στις 3.5.1985, ημέρα δημο¬ 
σίευσης του από 24.4.1985 Π. Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Καρπάσιον Λέ¬ 
σβου όπως αναγράφονται στο συνημμένο δελτίο αρχιτεκτονικής ανα¬ 
γνώρισης. Από τους όρους αυτούς είναι υποχρεωτικοί αυτοί που ορίζει 
το άρθρο 8 του Π.Δ. 24.4/3.5.1985 όπως τροποποιήθηκε με το Π.Δ. 
14.2/23.2.87 και σύμφωνα με την κατηγορία που ανήκει ο οικισμός 
σαν αδιάφορος, ενδιαφέρων ή αξιόλογος. 

5. Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και ΠΕ της Νομαρχίας ώστε να εξασφαλί¬ 
ζεται η συνέχεια των υπαρχόντων δρόμων και λοιπών κοινοχρήστων 
χώρων του οικισμού. 

Η απόφαση αυτή μαζί με το σχεδιάγραμμα οριοθέτησης του οικισμού 
που τη συνοδεύει, ισχύει από την ημέρα δημοσίευσης στην Εφημερίδα 
της Κυβερνήσεως. 

Μυτιλήνη, 17 Ιουνίου 1987 
Ο Νομάρχης 
ΚΩΝ. ΚΕΝΤΡΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





